CO POPRAD

SHUI XIAN – NARCIS Z HÔR WU YI A KVET CHRYZANTÉMY
2025-03-15 11:00 (Europe/Bratislava) | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou slávneho oolongu Narcis z hôr Wu Yi, známy aj pod menom Vodná víla. Patrí medzi útesové oolongy, s výraznejšou praženou vôňou i chuťou. Spolu s ním ochutnáme čínsku bylinu kvet chryzantémy, ktorá má mnoho priaznivých účinkov na ľudský organizmus.
Vstupné: 6 €

ŽLTÝ ČAJ/ HUANG DA CHA A KVET RUŽE
2025-02-25 11:00
Čajový večer spojený s ochutnávkou obľúbeného žltého čaju Huang Da Cha, ktorý v sebe skrýva vôňu sladkých kvetov a zrelých banánov. Čajovú ochutnávku doplníme o popíjanie bylinkového čaju z kvetu ruže – voňavej čínskej byliny, ktorá má priaznivé účinky na našu pečeň i zrak a zvyšuje celkovú obranyschopnosť organizmu.
Vstupné: 5 €

ORIENTÁLNA KRÁSKA Z ČÍNY / GUANGXI DONG FANG MEI
2024-12-14 11:00
Pozývame vás na ochutnávku ušľachtilého oolongu Orientálna kráska z Číny, obľúbeného čaju Kráľovnej Alžbety II. Jemný čaj so sýto oranžovým nálevom a vôňou sladkého ovocia, ktorá neskôr prechádza až do sýtych medových tónov.
Vstupné: 5 €

WU LIANG SHAN PING CHA (2012) a SIMAO 2023 SHU ORIJIN BING CHA
2024-12-01 11:00
Čajový večer pri príležitosti 10. narodenín Kaviarne a čajovne U Vlka a 8. narodenín Zlatého draka šťastia – prvého čajového obchodu v Tatrách. Spoločne ochutnáme dva tmavé exkluzívne puerhy, ktoré boli produkované pri príležitosti roku Draka – WU LIANG SHAN PING CHA z roku 2012 a SIMAO 2023 SHU ORIJIN BING CHA.
Vstupné: 5 €

LAPSANG SOUCHONG/ZHENG SHAN XIAO ZHONG
2024-11-29 11:00
Čajový večer spojený s ochutnávkou zaujímavého a veľmi známeho červeného čaju Lapsang Souchong, ktorý má typickú jemne údenú vôňu i chuť. Je považovaný za otca červených čajov a údajne to bol najobľúbenejší čaj detektíva Sherlocka Holmesa.
Vstupné: 5 €

LAO SHOU MEI 2013
2024-11-06 11:00
Čajový večer a ochutnávka starého bieleho čínskeho čaju Lao Shou Mei z roku 2013. Základná sorta bieleho čaju sa v priebehu 11 rokov uskladnenia premenila na delikátny, vyzretý a veľmi chutný biely čaj. Vstupné: 5 €

SIMAO 2023 SHU ORIJIN MINI BING CHA
2024-10-16 11:00
Čajový večer spojený s ochutnávkou výborného tmavého pu-erh čaju, ktorý je našou novinkou. Do malých koláčikov lisovaný jemný list z oblasti Simao v Yunnane nás prekvapí silným a výdatným nálevom s orechovými tónmi a mierne sladkastou chuťou.
Vstupné: 5 €

SHOU MEI 2024 XIAO BING 100G
2024-09-24 11:00
Čajový večer spojený s ochutnávkou bieleho čaju Shou Mei alebo Obočie dlhovekosti, ktorý je lisovaný do malého koláčika o hmotnosti 100g. Čajový nálev má v chuti jemné bylinkovo-kvetové tóny, ktoré sa v dochuti zmenia na ľahko ovocné.
Vstupné: 5 €

SHOU MEI CHEN PI XIAO FANG
2024-09-18 11:00
Ochutnávka zaujímavého čaju, ktorý je novinkou v našej čajovni – biely čaj Shou Mei lisovaný spolu s mandarínkovou kôrou do malých 5g tehličiek. Nesie v sebe obvyklé stopy bieleho čaju, doplnené o nezameniteľnú citrusovo-mandarínkovú arómu.
Vstupné: 5 €

ŽELEZNÁ BOHYŇA MILOSRDENSTVA KRÁĽOVSKÁ / TIE GUAN YIN KING
2024-08-22 11:00
Ochutnávka slávneho oolongu Železná bohyňa milosrdenstva kráľovská. Ľahký, pre letné večery ako stvorený oolong, s príjemnou kvetinovou orchideovou vôňou a výbornými zdravotnými účinkami na ľudský organizmus.

MALÁ ZELENÁ MANDARÍNKA – XIAO QING GAN 2009
2024-08-13 11:00, 2024-06-25 11:00
Ochutnávka zaujímavého tmavého sypaného pu-erhu, ktorý sa necháva dozrieť v mandarínkovej kôre zo špeciálnej zelenej mandarínky, čím sa prirodzená voňavá ovocná aróma a osviežujúca chuť mandarínky prenesie na čajové lístky. Čaj má hutný svetločervený nálev, sladkasto svieži, nesie v sebe kombináciu sladkosti, jemnej horkosti a osviežujúcej citrusovej arómy.

BI TAN PIAO XUE/SNEH PADAJÚCI NA NEFRITOVO ZELENÉ JAZIERKO
2024-07-20 11:00
Ochutnávka vysokej triedy zeleného jazmínového čaju s poetickým názvom Sneh padajúci na nefritovo zelené jazierko. Čaj má výraznú jazmínovú vôňu s ovocno-sladkastými tónmi a veľmi príjemnú dlhotrvajúcu dochuť.

DA HONG PAO – VEĽKÉ ŠARLÁTOVÉ RÚCHO
2024-04-20 11:00
Čajový večer spojený s ochutnávkou jedného z najlepších útesových oolongov, ktorý sa tiež označuje za „Kráľa čajov“. Pochádza z kolísky všetkých oolongov, z pohoria Wu Yi v provincii Futien. Čaj má prekrásny jemne ružový nálev, s množstvom najrôznejších tónov vo vôni i chuti.

Wu liang shan mao jian ye sheng– prvý jarný zelený čaj
2024-03-29 11:00
Ochutnávka a predstavenie čínskeho zeleného čaju, ktorý je naším prvým čerstvým zeleným čajom tohto roku. Svieži voňavý čaj z provincie Yunnan rastie v čajových záhradách v nadmorskej výške 1 670 m. n. m. Iskrivo zelený nálev má silnú a výraznú chuť, s nádychom gaštanových kvetov.
